William Bradford (1755–1795)

William Bradford (født 14. september 1755, død 23. august 1795) var en advokat og dommer fra Philadelphia i Pennsylvania i USA. Han var også USAs andre justisminister (United States Attorney General) i perioden 1794-1795.

Han var sønn av trykkeren William Bradford, og ble født i Philadelphia. Han startet sin utdanning ved Academy of Philadelphia, og studerte deretter ved Princeton University, hvor han gikk ut i 1772. Ved Princeton University ble han kjent med en yngre student, James Madison, som han utviklet et livslangt vennskap med. Da han vendte tilbake til Philadelphia leste han jus hos Edward Shippen. Hans framgang skulle imidlertid bli forsinket av den amerikanske uavhengighetskrigen, hvor han vervet seg spom frivillig som menig i 1776.

I 1793 spurte guvernør Thomas Mifflin om hans hjelp for å begrense bruken av dødsstraff.

Den 8. januar 1794 ble han utpekt av George Washington til USAs andre justisminister, etter Edmund Randolphs avgang.Attorneys General of the United States: William Bradford, Justisdepartementet (USA). Besøkt 21. august 2007. Han døde i tjeneste i 1795, og er gravlagt i Saint Mary's episkopale kirke i Burlington, New Jersey.Saint Mary's Episcopal Churchyard, The Political Graveyard. Besøkt 21. august 2007.

Bradford County i Pennsylvania er oppkalt etter ham.Bradford County History , Bradford County, Pennsylvania. Besøkt 21. august 2007. "Founded in 1810, it was originally called Ontario, but the name was changed to Bradford in honor of U.S. Attorney General William Bradford, a member of George Washington's cabinet."

 Referanser 

 Eksterne lenker 
 Biografi ved University of Pennsylvania (engelsk)
 William Bradford på «Find A Grave» (engelsk)

Kategori:USAs justisministre
Kategori:Personer fra Philadelphia